Karlmaður á fimmtugsaldri lést við sportköfun á milli Hvammsvíkur og Hvítaness í Hvalfirði í dag . Hann hafði orðið viðskila við félaga sinn sem kallaði eftir aðstoð klukkan 15 þegar hann hafði séð félaga sinn hreyfingarlausan í flæðarmálinu . Fjölmennt lið lögreglu , björgunarsveitarmanna og slökkviliðsmanna var kallað út . Þyrla Landhelgisgæslunnar fór einnig á staðinn og var lík mannsins flutt með henni til Reykjavíkur . Tildrög slyssins eru ókunn og er málið í rannsókn .